歌手2025

**《[[歌手 (湖南衛視)|歌手]]》2025**，係中國大陸湖南衛視同芒果TV喺2025年第二季度播出嘅逢星期五晚黃金檔音樂類真人騷節目，係2025芒果六平台節目巡禮重點推介嘅一檔節目，接檔節目《妻子的浪漫旅行2025》。節目依舊由芒果TV洪嘯賽道張丹陽團隊打造，音樂總監係臺灣資深音樂人陳建騏，首期節目喺2025年5月16號喺湖南長沙HBS節目生產基地（七彩盒子）現場直播。

《歌手2025》加盟歌手依舊匯聚咗大中華地區同埋其他地區嘅知名歌手。首發歌手包括中國大陸嘅單依純、美國嘅Mickey Guyton、Grace Kinstler、日本嘅BENI、《歌手》2019嘅陳楚生、《我是歌手》第一季同埋《歌手》2017嘅林志炫、《歌手·當打之年》嘅白舉綱同《歌手》2018嘅周延；補位歌手包括香港嘅衛蘭、美國籍臺灣嘅范瑋琪、中國大陸嘅火星電台、加拿大籍香港嘅鄭欣宜同《我是歌手》第三季嘅黃麗玲；揭榜歌手包括中國大陸嘅馬嘉祺、者來女、唐漢霄、巴西嘅Alexia Evellyn、雲飛、《歌手》2019嘅聲入人心男團成員阿雲嘎、《我是歌手》第三季嘅李佳薇同《我是歌手》第一季羽泉成員胡海泉；襲榜歌手包括加拿大嘅Michael Bublé、美國嘅Jordan Smith同《歌手》2024（退賽）嘅Charlie Puth，加盟《歌手2025》共24位。喺賽制上，除張榜賽同最後一輪常規賽外，其他同2024賽季一樣。

2025年8月8號夜晚，歷時三個幾月嘅《歌手2025》落下帷幕，最終陳楚生贏咗其他參賽歌手，攞咗《歌手2025》歌王，Mickey Guyton攞亞軍、單依純攞季軍。

## 賽制
2025賽季嘅賽制除每輪第一場嘅張榜賽同最後一輪常規賽外，其他沿襲2024賽季，賽制係三場一輪，每場都有500位現場大眾聽審、幾百位線上大眾聽審同10位線上全民陪看團成員投票，每位聽審揀3位自己認為嗰場表現最好嘅歌手，但細微之處有啲唔同。

呢季首場有8位首發歌手將會經由搶位嘅方式，得到喺下一期（第一輪揭榜賽）參賽嘅資格，8位歌手競演後，三方聽審投票8揀3，攞第8名嘅歌手將直接淘汰，剩返嘅7位歌手將進入下一期。其間，頭兩位揭榜歌手將喺第二場競演加入到比賽入面，揭榜歌手可由場外觀眾限時投票產生嘅三位候選人入面揀一位首發歌手發起一對一揭榜挑戰，三方聽審進行即時投票，投票結果決定揭榜歌手係唔係揭榜成功。如果揭榜成功，就累計第一、二場嘅成績淘汰得票率最低嘅首發歌手；相反揭榜失敗，無緣接下來嘅競演；若兩位歌手同時揭榜成功，就累計第一、二場嘅成績淘汰得票率最低嘅兩位首發歌手。

喺之後嘅第三場競演，將由第一位襲榜歌手同在線嘅七位歌手競演，在線歌手陣營將通過場外觀眾限時投票產生一位歌手對襲榜歌手發起一對一挑戰，三方聽審進行即時投票，投票結果決定襲榜歌手係唔係挑戰成功。如果襲榜歌手獲勝，就淘汰嗰場競演排名包尾嘅歌手；相反在線歌手喺嗰輪全部安全，淘汰順延到第四場競演。而喺之後嘅第四場競演，補位歌手將加入到在線歌手陣容，補位歌手數量視乎第三場競演結果，如果第三場競演襲榜歌手獲勝咁喺第四場競演有兩位補位歌手加入，相反第四場競演只有一位補位歌手加入，之後嘅賽制將依照第二、三、四場嘅競演流程循環。由第六場競演開始，襲榜歌手將分別向兩位在線歌手發起襲榜挑戰，其中一位守榜歌手通過場外觀眾限時投票產生，另一位守榜歌手由在線歌手陣營透過互投產生，襲榜係唔係成功同係唔係產生淘汰就由兩輪襲榜對決嘅綜合得票率決定。

最後一輪常規賽無論第九場競演結果係點，補位歌手數量將縮減至一位，同時喺正常賽制嘅基礎上每場分別加入一位喺第一至五期同第六至十期被淘汰嘅歌手作為返場衝榜歌手，返場衝榜歌手賽制按照揭榜賽賽制進行，唔同嘅地方喺返場衝榜歌手剩係可以對上一場競演排名前三嘅歌手發起衝榜挑戰，衝榜係咪成功唔會影響突圍賽參賽人數，另外最後一輪常規賽嘅淘汰情況全部以單場競演嘅成績計算。

《歌手2025》共有八位首發歌手、六位揭榜歌手、三位襲榜歌手同五位補位歌手。

喺選歌上，呢季要求每位參賽歌手喺總決賽之前只可以喺首場競演演唱自己嘅代表作，同時要求每場競演（總決賽則為每輪競演）所有在線歌手嘅競演曲目入面唔可以超過兩首完整嘅英文歌。另外，呢季仲保留選曲範圍抽籤環節，在線歌手由第二場競演開始將透過抽籤決定「流行金曲」同「自由選曲」兩種選曲範圍。

## 賽果
### 趨勢統計圖

 


**注：**
:A. 平均排名只計算每期官方公佈嘅正式名次，唔計算總排名
:B. 鄭欣宜因傷缺席第三輪第一場競演，及後喺第四輪正式退賽

### 成績匯總
;得票數

;得票率

## 賽程
**註：**線上聽審得票數係根據三方聽審得票率推算，唔係節目組官方公佈嘅數值。因樣本數量限制，以下所有線上聽審得票數都只記錄三票制嘅場次。

### 第一輪
#### 張榜賽
呢期係歌手2025首場競演、為第一輪張榜賽。第一期，喺北京時間2025年5月16號夜晚7點45分現場直播。呢場，BENI遭到淘汰，搶位失敗。

##### 得票率

#### 揭榜賽
呢期係歌手2025第二場競演、為第一輪揭榜賽。第二期，喺北京時間2025年5月23號夜晚7點45分現場直播。呢場由阿雲嘎對陳楚生、馬嘉祺對白舉綱發起揭榜挑戰，最終阿雲嘎揭榜失敗，馬嘉祺揭榜成功。呢期競演陳楚生、林志炫嘅選曲範圍為自由選曲，其他在線歌手嘅選曲範圍為流行金曲。



:  A. 原參賽曲：Chicago《Hard to Say I'm Sorry》
:  B. 原參賽曲：葉蒨文《瀟灑走一回》

:  C. 亦作現場結他手
:  D. 原名《我曾經也想過一了百了》


##### 揭榜結果

##### 得票率

#### 總排名
第一輪，因一位揭榜歌手揭榜成功，所以林志炫遭到淘汰。

#### 襲榜賽
呢期係歌手2025第三場競演、為第一輪襲榜賽。第三期，喺北京時間2025年5月30號夜晚7點45分現場直播。呢場由Charlie Puth向單依純發起襲榜挑戰，最終襲榜成功，白舉綱遭到淘汰。呢期競演陳楚生、Grace Kinstler嘅選曲範圍為自由選曲，其他在線歌手嘅選曲範圍為流行金曲。競演開始前，周延同單依純交換咗出場順序。



:  A. Rap部分由周延作詞

:  B. 亦作現場鋼琴演奏家


##### 襲榜結果

##### 得票率

### 第二輪
#### 張榜賽
呢期係歌手2025第四場競演、為第二輪張榜賽。第四期，喺北京時間2025年6月6號夜晚7點45分現場直播。第二輪，衛蘭同范瑋琪加入比賽、為首兩位補位歌手。呢場，范瑋琪遭到淘汰。呢期競演陳楚生、馬嘉祺嘅選曲範圍為自由選曲，其他在線歌手嘅選曲範圍為流行金曲。



:  A. 加入越劇《白蛇傳》選段《西湖山水還依舊》，越劇部分由俞果演唱

:  B. 念白部分加入常石磊嘅改編詞曲



##### 得票率

#### 揭榜賽
呢期係歌手2025第五場競演、為第二輪揭榜賽。第五期，喺北京時間2025年6月13號夜晚7點45分現場直播。呢場由者來女對Mickey Guyton、唐漢霄對陳楚生發起揭榜挑戰，最終者來女揭榜成功，唐漢霄揭榜失敗。呢期競演單依純、馬嘉祺嘅選曲範圍為自由選曲，其他在線歌手嘅選曲範圍為流行金曲。



:  A. 原名《屁》

:  B. 和聲部分加入陳楚生嘅改編詞

:  C. 第二段Rap詞由周延重新填寫，編曲加入《我們的歌》旋律



##### 揭榜結果

##### 得票率

#### 總排名
第二輪，因一位揭榜歌手揭榜成功，所以衛蘭遭到淘汰。

#### 襲榜賽
呢期係歌手2025第六場競演、為第二輪襲榜賽。第六期，喺北京時間2025年6月20號夜晚7點45分現場直播。呢場由Michael Bublé分別向單依純同陳楚生發起襲榜挑戰，最終襲榜成功，馬嘉祺遭到淘汰。呢期競演陳楚生、者來女嘅選曲範圍為自由選曲，其他在線歌手嘅選曲範圍為流行金曲。



:  A. 主歌部分加入常石磊嘅英文詞同改編曲
:  B. Rap部分由周延作詞作曲
:  C. 改編自《俠客行》

:  D. 前奏部分用國語演唱
:  E. 亦作現場結他手



##### 襲榜結果

##### 得票率

### 第三輪
#### 張榜賽
呢期係歌手2025第七場競演、為第三輪張榜賽。第七期，喺北京時間2025年6月27號夜晚7點45分現場直播。第三輪，火星電台同鄭欣宜加入比賽、為第三位同第四位補位歌手。鄭欣宜原定係呢輪補位歌手，後因節目意外事故導致佢受傷而缺席呢場競演，同時取消淘汰機制，鄭欣宜將喺第四輪重新補位。呢期競演Mickey Guyton、單依純嘅選曲範圍為自由選曲，其他在線歌手嘅選曲範圍為流行金曲。



:  A. 改編自張震嶽、蔡健雅演唱嘅版本，Rap部分由張震嶽作詞作曲

:  B. 剩係首節和聲部分保留原版歌詞，其他部分都係周延嘅改編詞曲



##### 得票率

#### 揭榜賽
呢期係歌手2025第八場競演、為第三輪揭榜賽。第八期，喺北京時間2025年7月4號夜晚7點30分現場直播。呢場由李佳薇對者來女、Alexia Evellyn對火星電台發起揭榜挑戰，最終都揭榜成功。呢期競演Mickey Guyton、單依純嘅選曲範圍為自由選曲，其他在線歌手嘅選曲範圍為流行金曲。



:  A. 剩係副歌部分同副歌之前保留原版歌詞，其他部分都係周延嘅改編詞曲，Rap部分由周延作詞作曲
:  B. 周延、單依純各獲得3票
:  C. Grace Kinstler、Mickey Guyton各獲得6票

:  D. 前奏加入裕固語吟唱，由白金花演繹
:  E. 原參賽曲：楊鈺瑩《輕輕地告訴你》
:  F. 火星電台、陳楚生各獲得4票



##### 揭榜結果

##### 得票率

#### 總排名
第三輪，因兩位揭榜歌手揭榜成功，所以者來女同火星電台遭到淘汰。

#### 襲榜賽（終極襲榜賽）
呢期係歌手2025第九場競演、為第三輪襲榜賽（終極襲榜賽）。第九期，喺北京時間2025年7月11號夜晚7點30分現場直播。呢場由Jordan Smith分別向李佳薇同陳楚生發起襲榜挑戰，最終襲榜成功，Grace Kinstler遭到淘汰。呢期競演周延、Alexia Evellyn嘅選曲範圍為自由選曲，其他在線歌手嘅選曲範圍為流行金曲。



: ^ A.   原參賽曲：Ranzer、功夫胖、盛宇、周延《故湘，風》

:  B. 間奏加入《蒲公英的約定》旋律



##### 襲榜結果

##### 得票率

### 第四輪
#### 張榜賽（終極張榜賽）
呢期係歌手2025第十場競演、為第四輪張榜賽（終極張榜賽）。第十期，喺北京時間2025年7月18號夜晚7點30分現場直播。第三輪，來自《我是歌手》第三季嘅黃麗玲加入比賽、為終極補位歌手，並結合返場衝榜賽賽制由返場衝榜歌手林志炫對單依純發起衝榜挑戰，最終衝榜成功，周延遭到淘汰，原定喺呢輪重新補位嘅鄭欣宜正式退賽。呢期競演陳楚生、周延嘅選曲範圍為自由選曲，其他在線歌手嘅選曲範圍為流行金曲。


:  A. 第二節為新編詞曲，重播版同歌曲音頻刪除咗呢節改編嘅《瀏陽河》片段


##### 衝榜結果

##### 得票率

#### 揭榜賽（終極揭榜賽）
呢期係歌手2025第十一場競演、為第四輪揭榜賽（終極揭榜賽）。第十一期，喺北京時間2025年7月25號夜晚7點30分現場直播。呢場由雲飛對Alexia Evellyn、胡海泉對林志炫發起揭榜挑戰，最終都揭榜失敗；並結合返場衝榜賽賽制由返場衝榜歌手Grace Kinstler對黃麗玲發起衝榜挑戰，最終衝榜失敗。呢期競演李佳薇、黃麗玲嘅選曲範圍為自由選曲，其他在線歌手嘅選曲範圍為流行金曲，其中單依純原抽中自由選曲，之後因提前確定呢期選曲而自願同黃麗玲交換。



:  A. 亦作現場鍵盤手

:  B. 呢首歌因版權限制只用歌詞念白



##### 衝榜同揭榜結果

##### 得票率

### 突圍賽
呢期係歌手2025第十二場競演、為淘汰歌手、補位歌手同揭榜成功歌手嘅突圍賽。第十二期，喺北京時間2025年8月1號夜晚7點30分現場直播。經過四輪競演後，單依純、陳楚生、Mickey Guyton晉級決賽；BENI、白舉綱、衛蘭、者來女、Grace Kinstler、黃麗玲、林志炫、李佳薇、Alexia Evellyn進入突圍賽，爭奪四個突圍名額。范瑋琪、馬嘉祺、火星電台、周延因行程原因唔再參加突圍賽。呢場九位歌手將分做攻守雙方進行對決，四位在線歌手作為守擂歌手率先鎖定四個突圍名額，每位守擂歌手唱完後攻擂歌手可決定係咪對嗰位歌手發起攻擂挑戰，每組對決人數冇限，每組唱完後進行即時投票，得票率最高者突圍成功；如果冇攻擂歌手對嗰位歌手發起攻擂挑戰，咁嗰位歌手直接突圍成功。呢期競演每位守擂歌手同組內每位攻擂歌手嘅出場順序都由在線時長由短到長嘅順序決定，如果在線時長一樣就由歷史最高排名由低到高嘅順序決定。第一組由衛蘭對黃麗玲發起攻擂挑戰，最終黃麗玲突圍成功；第二組由Grace Kinstler對林志炫發起攻擂挑戰，最終Grace Kinstler突圍成功；第三組冇攻擂歌手對李佳薇發起攻擂挑戰，所以李佳薇直接突圍成功；剩返嘅BENI、者來女、白舉綱就自動同Alexia Evellyn組成第四組攻守對決，最終BENI突圍成功。



:  A. 亦作現場二胡演奏家

:  B. 第二節主歌係白舉綱嘅新編詞，新編詞改編自《垃圾國國王》



#### 突圍結果

### 總決賽
呢期係歌手2025第十三場競演、為總決賽。第十三期，喺北京時間2025年8月8號夜晚7點30分現場直播。

總決賽：分做兩輪。第一輪係「幫幫唱」環節，由歌手邀請幫唱嘉賓合演。第二輪就係獨唱，累積兩輪得票率產生呢季歌王。呢場喺原有三方聽審嘅基礎上新增100位現場大眾聽審同10位線上全民陪看團成員。

#### 第一輪
總決賽第一輪係「幫幫唱」環節，由歌手邀請幫唱嘉賓合演。

##### 得票率

#### 第二輪
總決賽第二輪就係獨唱，累積兩輪得票率產生呢季歌王。呢輪競演出場順序由第一輪出場順序倒序產生。

##### 得票率

#### 歌王之戰
總成績得出前，主持人公佈「終極歌王候選人」為李佳薇、單依純、Mickey Guyton同陳楚生，最後陳楚生以19.44%嘅得票率優勢擊敗Mickey Guyton嘅15.68%得票率、單依純嘅14.68%得票率同李佳薇嘅13.83%得票率，攞《歌手2025》歌王。

## 製作過程
### 前期籌備
呢季節目第一次喺正式立項前就公布部分首發歌手陣容。喺2024年11月12號搞嘅2025年芒果六平台招商會上，芒果TV副總裁、賽道主理人洪嘯宣布陳楚生係《歌手2025》首位首發歌手。喺2024年11月22號搞嘅《下一戰歌手》直通之夜上，白舉綱贏咗其他參賽歌手，做咗《歌手2025》第二位首發歌手。

2025年5月6號，節目組喺微博發起「歌手2025我來揭榜」自薦報名通道，呢季報名通道唔再限制語言。截至北京時間5月14號1點，已有馬嘉祺、阿雲嘎、何潔、孟美岐、王蓉、陳卓璇、門尼、裘德、關心妍、唐漢霄等79位歌手成功參與報名。

2025年5月10號，節目組公布呢季全新升級嘅四大全民玩法。喺保留「全民預測」嘅基礎上，呢季將「全民導播」升級做「橫豎融合模式」，同時新增「全民陪看」同「全民圍觀」兩大全新玩法。每期節目將邀請十位唔同圈層領域嘅嘉賓組成「線上全民陪看團」對節目實時評論，並參與線上投票。另外，呢季節目仲會設置500位現場大眾聽審虛擬座席專區，觀眾可以喺睇直播嗰陣即刻去睇現場大眾聽審嘅投票結果。同時，呢季節目首次用「AI情緒識別」技術，觀眾可以喺睇直播嗰陣同AI捕捉嘅現場大眾聽審表情繪文字實時互動。

2025年5月14號，節目組喺長沙召開首場新聞發布會，公布咗呢季首發歌手陣容。

### 播出期間
陳楚生喺第二期表演《我用什麼把你留住》嗰陣，副歌高音部分短暫失聲。因為咁，陳楚生喺競演完後回應話「接受批評，繼續努力」。

衛蘭由第二輪開始補位參賽，打破咗由《歌手2019》之後再無香港歌手參賽嘅紀錄。

鄭欣宜喺6月25號拍攝短片期間意外被攝影器材擊中肩頸部分，需緊急送往醫院治療。雖然已喺6月26號出院並亮相綵排，但鄭欣宜仲感覺未喺狀態，所以喺6月27號直播前兩個鐘決定退出第七期競演並喺第四輪張榜賽回歸，最終喺第十期競演正式退賽。

#### 軼聞
參加過《我是歌手第一季》並攞亞軍嘅林志炫喺第三次參加《歌手》系列節目前預留咗四個月檔期但兩期就遭到淘汰，有唔少網民質疑節目公平性，並指出「根本是在侮辱林志炫」，主持人何炅喺宣布結果嗰陣眼眶泛紅。而《歌手2025》節目監製洪嘯接受訪問並回應「他是非常能唱和會唱的唱將，但是他這次來《歌手》，其實選擇了特別的方式，做更多創新的音樂表達，打破舒適圈」，很敬佩林志炫用音樂做實驗的精神，並表示「期待林志炫老師在我們《歌手2025》的突圍賽當中，給大家帶來更加驚豔的表現」。另外，第二場競演最大嘅爭議點出現喺阿雲嘎同陳楚生嘅揭榜對決上。兩位歌手實力接近，阿雲嘎演出無明顯失誤，陳楚生就被指出高音部分短暫失聲，但投票結果反而係陳楚生獲勝。網民分析指出，阿雲嘎採用舞台劇聲樂唱法，可能唔符合大眾喜好；而陳楚生雖然失誤，但詮釋方式更貼近大眾審美。針對臨時換歌、揭榜結果真實性同埋係咪有黑幕等爭議，胡海泉喺直播完後喺個人直播間否認節目有黑幕，但網民嘅不滿仲持續發酵。

喺第一輪襲榜賽，由於Charlie Puth襲榜成功，導致排名墊底嘅白舉綱遭到淘汰，而被網民戲稱做「校園歌手」嘅馬嘉祺就以第六名保住在線名額。網民指出白舉綱喺嗰場競演演唱穩定、情感到位，並對結果表示唔滿意，「白舉綱進步」、「馬嘉祺被做局了」等詞條都上咗微博熱搜。

喺第二輪張榜賽，補位歌手范瑋琪演唱代表作《最初的夢想》，但因過度緊張搞到聲音發抖、走音、破音，喺副歌部分甚至高音失控，被網民形容做「車禍現場」，最終排名包尾遭到淘汰。喺范瑋琪遭到淘汰後，佢喺6月21號佛山演唱會嘅票價最高打折至5.6折。

## 爭議
呢季首發歌手陣容公布後，隨即引發網民熱烈討論。其中半數以上都係往季歌手，被部分網民認為冇新意，甚至出現同往季相比「有落差」嘅聲音。對此，總導演張丹陽喺發布會上回應話「在我這裏沒有落差」，並表示節目組針對網民討論過嘅歌手陣容都做出過相應嘅努力，同時話呢季八位首發歌手同埋後續參加節目嘅歌手都係節目組「能請到、有膽來、能唱現場」嘅最好陣容。

2025年6月5號，《歌手2025》節目監製洪嘯接受媒體採訪，回應節目入面出現嘅各種爭議。針對單依純等2000年代出世嘅歌手參賽引起嘅「歌壇00後開始上桌」話題爭議，洪嘯表示希望讓觀眾聽到最頂尖嘅年輕歌手現場水準。針對馬嘉祺等歌手嘅流量爭議，洪嘯表示「流量」唔應該做咗佢哋嘅原罪，並希望觀眾將注意力集中喺歌手嘅舞台同作品上。針對線上聽審投票結果真實性爭議，洪嘯表示線上聽審同現場聽審嘅報名標準同篩選機制完全一樣，並指出線上聽審投票結果同現場聽審投票結果嘅差異可能係由於終端裝置嘅差異同埋唔同國家同地區嘅觀眾關注嘅側重點有唔同等因素造成，同時承諾由第四期節目開始將分別公布現場聽審同線上聽審嘅投票結果。

周延喺第四輪張榜賽唱咗改編版《故湘，風》，並喺第二節新編詞曲嘅副歌部分加入咗民歌《瀏陽河》片段，但係喺芒果TV上線播出嘅節目正片同各平台上架嘅歌曲音頻度都刪除咗嗰個片段，引發廣泛爭議。7月22號，節目組透過官方微博發表聲明，表示該片段版權確認程序複雜，用嗰陣無法及時確認全部版權，出於對版權權利人權益嘅尊重，節目組喺直播後刪減咗相關段落，而節目組都正聯合藝人團隊透過中國音樂著作權協會同版權方積極溝通，一齊推進版權事宜，等完整授權後就第一時間恢復作品完整版本並重新上線。7月29號，節目組再次發表聲明，向相關權利人致以誠摯歉意，並表示節目組同藝人團隊已積極聯絡權利人並達成共識，同時根據共識嚴格按照原作歌詞重新錄製該片段，並喺官方微博發布咗重新錄製嘅版本，後續將通過中國音樂著作權協會完善授權手續。

## 節目播放平台

## 收視率

|-
| 1
| 
| class="min-value" | 0.6378 || class="min-value" | 3.4080 || 1 || 
|-
| 2
| 
| 0.7023 || 3.5724 || 1 || 
|-
| 3
| 
| 0.7965 || 4.2794 || 1 || 
|-
| 4
| 
| 0.6432 || 3.4990 || 2 || 
|-
| 5
| 
| 0.7109 || 4.0551 || 2 || 
|-
| 6
| 
| 0.7257 || 3.9408 || 2 || 
|-
| 7
| 
| 0.6820 || 3.7613 || 2 || 
|-
| 8
| 
| 0.7136 || 4.1722 || 2 || 
|-
| 9
| 
| 0.8360 || 4.6994 || 2 || 
|-
| 10
| 
| 0.8276 || 4.8442 || 2 || 
|-
| 11
| 
| 0.8642 || 5.3045 || 1 || 
|-
| 12
| 
| 0.7926 || 4.5765 || 1 || 
|-
| 13
| 
| class="max-value" | 1.0363 || class="max-value" | 6.9376 || 1 || 
|-


## 參考資料

## 出面網頁
* 
* 《歌手2025》芒果TV官方頻道

## 綜藝節目變遷